b'\n_START_ARTICLE_\nPanzer III\n_START_SECTION_\nZgodovina\n_START_PARAGRAPH_\nHeinz Guderian je 11. januarja 1934 predlagal izdelavo tanka, ki bi bil glavni tank v Nem\xc4\x8diji. Podjetja Daimler-Benz, Krupp, MAN, in Rheinmetall so naredila prvi prototip, ki so ga testirali med letoma 1936 in 1937. Izbrano podjetje za serijsko proizvodnjo tankov je bilo Daimler-Benz. Prvi tank Panzer III A je bil izdelan maja 1937 in \xc5\xa1e v tem letu so proizvedli prvih 10 serijskih vozil. Ve\xc4\x8dja serijska proizvodnja se je za\xc4\x8dela leta 1939 z razli\xc4\x8dico \xc2\xbbF\xc2\xab (Panzer III F)._NEWLINE_Panzer III je bil uporabljen v bojnih pohodih proti Poljski, Franciji, Sovjetski zvezi in v severni Afriki. V poljski in francoski kampanji je bilo v uporabi le nekaj tankov Panzer III. Do operacije Barbarossa je postal najbolj pomemben tank v nem\xc5\xa1ki vojski.'